Fantasie | Rachelle Du Bois
Tag Archive | Fantasie
Daar is so baie werk aan die skryf en uitgee van ‘n boek. ‘n Skrywer moet baie geduldig wees. Niks mag deurgejaag word of half gedoen word nie. Dit vat tyd en geduld voor die boek uiteindelik in die lesers se hande beland. En dan kom die afwagting, die opwinding van iets nuuts, van ‘n nuwe storie met interessante karakters en baie kinkels en draaie voor die verhaal eindelik tot ‘n einde kom. Hopelik is die leser spyt as die einde van die boek op hande is, en nog beter is dit as die leser die boek liefdevol oor die buiteblad stryk en vergenoeg neersit.
‘n Skrywer begeer niks meer of niks minder nie. Ek hoop dat Die Vita Faktor jou met genoegdoening en tevredenheid sal laat en ook sal laat uitsien na die volgende in Die Faktor reeks. Ek is reeds besig met Die Lucerna Faktor en ek glo jy gaan dit net so geniet soos hierdie eerste poging van my. Die boeke gaan in gedrukte vorm en ook as e-boek beskikbaar wees.
Ek is so bevoorreg om die eerste lesersopinie oor my nuwe WF/Fantasie, Die Vita faktor, hier te kan plaas. Ek sien uit daarna om die proef kopie in my hande te hou. Een van die dae, een van die dae …
Kort Leseropinie – DIE VITA FAKTOR
This entry was posted on January 13, 2016, in Romanse, Wetenskapfiksie and tagged afrikaans, betowering, e-boek, Fantasie, helde, nuutste Rachelle du Bois, romanse, Wetenskapfiksie.	Leave a comment
Heel nuut & heel anders: Die Vita Faktor
Hierdie jaar laat nie op hom wag nie en tyd hardloop alweer soos water deur ‘n mens se vingers. En saam met die haas kom daar wonderlike dinge op my pad. Ek kry onverwags goeie nuus van Thompson Boekdrukkery (http://www.thompsonboeke.com/ / http://www.afrifiksie.com/) oor my nuutste boek in die fantasie genre, Die Vita Faktor. Ek glo die boek sal binne die volgende paar weke sy verskyning maak. Dis heeltemal ‘n nuwe rigting vir my, maar ek het my gate uit geniet met die skryf hiervan. Hou maar hierdie spasie dop vir meer nuus hieroor.
Dis ‘n lekker storie oor Marcus de Winter, die bekende en suksesvolle kunstenaar op die dorpie Duiwelspiek wat een oggend in die hospitaal wakker word na ‘n taxi hom omtrent op sy stoep raakgery het. Hy vind dat hy skielik anders is: hy raak onsigbaar en verskyn weer, hy kyk goed stukkend . . . Hy verstaan niks van wat gebeur het nie en hy wil niks daarvan weet nie. En die beeldskone vrou langs sy bed? Feia Custos vertel vir hom sy is sy buurvrou en die eienares van die koffiewinkel langs sy ateljee. Maar sy is anders en hy voel hy ken haar al het hy haar nog nooit voorheen gesien nie. Dis ‘n storie vol intrige en kinkels en onverwagte verskynsels. En natuurlik is daar die bose Timor van die Ryk van Falsum wat ten alle koste vir Marcus wil terugkry.
This entry was posted on January 11, 2016, in Romanse, Wetenskapfiksie and tagged afrikaans, Afrikaanse eboek, Afrikaanse Liefdesverhale, betowering, e-boek, energie, Fantasie, fluistering, gees, hart, hartstog, liefde, nuwe e-boek, Rachelle du Bois, romanse, stories, vreugde, wysheid.	4 Comments